Document ID: 32000R2451

32000R2451
L 282/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2451/2000 НА КОМИСИЯТА
от 7 ноември 2000 година
за изменение на Регламент (ЕО) № 1622/2000 относно някои подробни правила за прилагане на Регламент (ЕО) № 1493/1999 относно общата организация на пазара на вино и за установяване на кодекс на Общността за енологичните практики и обработки във връзка с приложение ХIV
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1493/1999 на Съвета от 17 май 1999 г. относно общата организация на пазара на вино (1), изменен с Регламент (ЕО) № 1622/2000 на Комисията (2), и по-специално членове 43 и 46 от него,
като има предвид, че:
(1)
Буква В, точка 4 от приложение V към Регламент (ЕО) № 1493/1999 предвижда, че граничните стойности по отношение на повишаването на алкохолното съдържание на виното могат да бъдат увеличени с най-много 1 % за годините, когато климатичните условия са изключително неблагоприятни.
(2)
Член 23 от Регламент (ЕО) № 1622/2000 уточнява, че тези неблагоприятни години и съответните лозарски зони, географски райони и сортове трябва да бъдат посочени в приложение ХIV към същия регламент.
(3)
Поради изключително лошите климатични условия през 2000 г. граничните стойности по отношение на повишаването на естественото алкохолното съдържание, посочени в приложение V, буква Д, не позволяват производство на вино във лозарските райони на Обединеното кралство, в които обичайно има търсене на пазара. Поради тези обстоятелства на Обединеното кралство трябва да бъде разрешено да увеличи естественото алкохолно съдържание най-много с 4,5 обемни процента, а годината, за която се отнася това изключение, заедно с останалата релевантна информация, трябва да се включи в приложение ХIV към Регламент (ЕО) № 1622/2000.
(4)
Мерките, предвидени в настоящия регламент, са в съответствие със становището на Управителния комитет по виното,
ПРИЕ НАСТОЯЩИЯ РЕГЛАМЕНТ:
Член 1
Приложение ХIV към Регламент (ЕО) № 1622/2000 се изменя, както следва:
„Година
Лозарска зона
Географски район
Сорт (там, където е възможно)
1.
2000
А
Англия, Уелс
Auxerrois, Chardonnay, Ehrensfelser, Faber, Huxelrebe, Kerner, Pinot Blanc, Pinot Gris, Pinot Noir, Riesling, Schonburger, Scheurebe, Seyval Blanc и Wurzer“
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 7 ноември 2000 година.

Labels: 17
20
6
18
15